Document ID: 31999R0860

ΚΑΝΟΝΙΣΜΟΣ (ΕΚ) αριθ. 860/1999 ΤΟΥ ΣΥΜΒΟΥΛΙΟΥ
της 22ας Απριλίου 1999
που τροποποιεί το παράρτημα Ι του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο (κεφάλαιο 27)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 28,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο(1), αναστέλλει την είσπραξη δασμών όσον αφορά τα προϊόντα που προορίζονται για καθορισμένη κατεργασία της διάκρισης 27129031· ότι η εν λόγω κατεργασία περιγράφεται στην συμπληρωματική σημείωση 4 του κεφαλαίου 27 της προαναφερόμενης ονοματολογίας·
ότι είναι προς το συμφέρον της Κοινότητας να επεκτείνει την αναστολή των δασμών στα προϊόντα που προορίζονται για αφαίρεση του λαδιού με κλασματική κρυστάλλωση, όσον αφορά τα προϊόντα που υπάγονται στη διάκριση 27129031, ώστε να ληφθούν υπόψη οι τεχνολογικές και οικολογικές εξελίξεις, και να βελτιωθεί η ανταγωνιστικότητα των ευρωπαϊκών επιχειρήσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα Ι του κανονισμού (ΕΟΚ) αριθ. 2658/87, μέρος δεύτερο, πίνακας δασμών (τμήμα V), κεφάλαιο 27, συμπληρωματική σημείωση 4, προστίθεται το ακόλουθο στοιχείο: "ιε) η αφαίρεση του λαδιού με κλασματική κρυστάλλωση, αποκλειστικά για τα προϊόντα που υπάγονται στη διάκριση 27129031".
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 22 Απριλίου 1999.

Labels: 3
14